Държавен вестник, бр. 30, 2016 г., стр. 53

БРОЙ  30	
Д Ъ Р Ж А В Е Н  В Е С Т Н И К 	
СТР.  53  
14. За целите на Споразумението следните 
условия се определят, както следва:
а) Фаза 1: Начална дата: 1 март 2010 г.
b) Фаза 1: Крайна дата: 29 февруари 2012 г.
c) Фаза 2: Крайна дата: 30 септември 2015 г.
Всички останали условия на Споразумени­
ето, неописани в настоящото писмо, остават 
без промяна.
Моля да потвърдите Вашето съгласие по 
отношение на тези изменения, като подпи­
шете две копия на това писмо и ни върнете 
и двете копия. Гореспоменатите промени ще 
влязат в сила след подписването от Главния 
финансов директор на Глобалния фонд (или 
неговия/неговата упълномощен заместник), 
посочен по-долу. Едно копие от това писмо 
ще бъде върнато на Вас за сведение след под­
писването му от Главния финансов директор 
на Глобалния фонд (или неговия/неговата 
упълномощен заместник).
Благодаря Ви за Вашите значими усилия 
в глобалната борба срещу туберкулозата. 
Ние очакваме продължаване на успешното 
изпълнение на Програмата.
С уважение,
Мария Кирова
Началник на отдел „Азия, Европа, Латинска 
Америка и Карибите“
Потвърждавам и подписвам:
За: Министерство на здравеопазването на 
Република България
От:
Упълномощен представител: д-р Петър Москов, 
министър на здравеопазването на Република 
България
Дата: 19.05.2015 г.
Приложения: Обновена заглавна страница на 
Споразумението
	
Рамка на индикатори 3, 4 и 5: 
индикатори, таргети и обхванати 
периоди
	
Обобщен бюджет година 6
	
Изменени и преразгледани стан­
дартни условия
Сс: 	
Всички членове на НКК
	
Г-жа Ива Тодорова, КПМГ Бъл­
гария, местен представител на 
фонда
Подписано от Главния финансов директор 
на Глобалния фонд или неговия/неговата 
упълномощен заместник за утвърждаване на 
Споразумението от Глобалния фонд.
Лена Семенюк
Регионален финансов мениджър
Дата: 26.05.2015 г.	
Подпис:
2608
Наредба за изменение на Наредбата за из-
менение и допълнение на Наредба № 42 от 
2004 г. за въвеждане на Международната 
статистическа класификация на болестите и 
проблемите, свързани със здравето – десета 
ревизия (обн., ДВ, бр. 75 от 2014 г.; изм. и 
доп., бр. 106 от 2014 г.)
§ 1. В преходните и заключителните раз­
поредби се правят следните изменения:
1. Параграф 5а се изменя така:
„§ 5а. (1) Управителят на Националната 
здравноосигурителна каса създава необходи­
мата организация и контролира дейностите 
по подготовка и провеждане на процеса 
по адаптиране и привеждане в готовност в 
срок до 31 август 2016 г. на документите и 
информационната система на Националната 
здравноосигурителна каса и на съответните 
лечебни заведения – изпълнители на ме­
дицинска помощ, за работа с адаптирания 
вариант на Австралийската класификация на 
медицинските процедури – българска ревизия. 
(2) Директорът на Националния център по 
обществено здраве и анализи създава необхо­
димата организация и контролира дейностите 
по провеждане от центъра на обучително при­
лагане на Австралийската класификация на 
медицинските процедури – българска ревизия, 
в лечебните заведения по ал. 1 в периода от 
31 август до 31 декември 2016 г.
(3) Директорите на Националната здравно­
осигурителна каса и Националния център по 
обществено здраве и анализи и управителите/
изпълнителните директори/директорите на 
лечебните заведения си оказват необходимото 
съдействие за осъществяване на дейностите 
по ал. 1 и 2.“
2. В § 6 числото „2016“ се заменя с „2017“.
Заключителна разпоредба
§ 2. Наредбата е съгласувана с Национал­
ния статистически институт. 
Министър: 
Петър Москов 
2611
Наредба за изменение и допълнение на Наредба 
№ 3 от 2011 г. за изискванията за физическа 
годност към водачите на моторни превозни 
средства и условията и реда за извършване 
на медицинските прегледи за установяване на 
физическата годност за водачите от различ-
ните категории (ДВ, бр. 39 от 2011 г.)
§ 1. В приложение № 1 към чл. 4, ал. 2 
„Заболявания и състояния, при наличието 
на които се налагат ограничения за полу­
чаването на свидетелство за управление на 
МПС в зависимост от категорията на МПС“ 
се правят следните изменения и допълнения: